Joaquin Phoenix

Ni Joaquin Rafael Phoenix (; né Bottom; ) ket maysa nga Amerikano nga aktor ken produser. Nakaawat isuna kadagiti nadumaduma a gungguna ken nominasion, mairaman ti maysa a Gungguna ti Akademia, maysa a Gungguna ti Grammy, ken dua a Golden Globe Awards.

Kas maysa nga ubing, nagrugrugi a nagar-arte ni Phoenix iti telebision a kimmuykuyog iti kabsatna a lalaki a ni River ken ti kabsatna a bababi a ni Summer. Ti immuna a nangruna a papelna iti pelikula ket ti SpaceCamp (1986). Iti las-ud iti daytoy a panawen, naigupitan isuna a kas Leaf Phoenix, ti maysa a nagan nga intedna kaniana. Nagsubli a nagus-usar ti dati a naganna ken nakaawat kadagiti positibo a repaso para iti  panagsuporta nga obrana iti komedia-drama a pelikula ti To Die For (1995) ken ti paset ti panawen a pelikula ti Quills (2000). Nakaawat isuna iti ad-adu a pammadlaw para iti panangiladawanna ken ni Commodus iti historikal drama a pelikula ti Gladiator (2000), a nakainominaduanna para iti Academy Award for Best Supporting Actor. Kamaudian isuna a nakagun-od kadagiti nominasion ti Kalaingan nga Aktor para iti panangiladawan ken ni musikero Johnny Cash iti Walk the Line (2005), ti maysa a mammartek a beterano ti gubat iti The Master (2012), ken ti nangabakanna a kas ti [[Joker (karakter)|karakter ti titulo] iti Joker (2019). Dagiti sabali pay a pelikulana ket mairaman dagiti pammutmuteng a pelikula ti Signs (2002) ken ti The Village (2004), ti historikal a drama ti Hotel Rwanda (2004), ti romantiko a drama ti Her (2013), ti panguyaw ti krima ti Inherent Vice (2014), ken ti nangabakanna iti Gungguna ti Piesta ti Pelikula ti Cannes para iti Kalaingan nga Aktor para iti makapasegga a sikolohiko ti You Were Never Really Here (2017).

Dagiti nota

Dagiti nagibasaran

Dagiti akinruar a silpo